**Príloha č. 4 súťažných podmienok**

**Vyhlásenia navrhovateľa a označenie dôverných informácií v predkladanom návrhu**

**na účely obchodnej súťaže: „Zabezpečenie budovy Mestského súdu Bratislava III a Mestského súdu Bratislava IV“**

**Názov/meno navrhovateľa ...........**

**Sídlo/bydlisko navrhovateľa .........**

*[v prípade, že predkladateľom návrhu je skupina fyzických osôb/právnických osôb, vypíšu sa vyššie uvedené údaje o všetkých členoch tejto skupiny a tieto vyhlásenia podpíšu všetci títo členovia, resp. ich oprávnení zástupcovia]*

**A: Vyhlásenia navrhovateľa**

Navrhovateľ na účely obchodnej verejnej súťaže: „Zabezpečenie budovy Mestského súdu Bratislava III a Mestského súdu Bratislava IV“ a v súvislosti s predložením jeho návrhu týmto

**vyhlasuje, že**

1. súhlasí s podmienkami obchodnej verejnej súťaže (ďalej len „súťažné podmienky“) určenými vyhlasovateľmi,
2. všetky doklady, dokumenty, vyhlásenia a údaje uvedené v návrhu sú pravdivé a úplné,
3. je dôkladne oboznámený s celým obsahom súťažných podmienok,
4. ak je právnickou osobou, jeho zakladateľom, členom alebo spoločníkom nie je politická strana alebo politické hnutie,
5. navrhovateľ a v prípade navrhovateľa právnickej osoby jeho štatutárny orgán, resp. člen štatutárneho orgánu nebol právoplatne odsúdený za trestný čin korupcie, za trestný čin poškodzovania finančných záujmov Európskej únie, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin založenia, zosnovania alebo podporovania teroristickej skupiny alebo za trestný čin terorizmu a niektorých foriem účasti na terorizme,
6. navrhovateľ a v prípade navrhovateľa právnickej osoby jeho štatutárny orgán, resp. člen štatutárneho orgánu nebol právoplatne odsúdený za trestný čin, ktorého skutková podstata súvisí s podnikaním,
7. voči navrhovateľovi nie sú splnené podmienky na podanie návrhu na začatie konkurzného alebo reštrukturalizačného konania, nebolo začaté konkurzné alebo reštrukturalizačné konanie, nebol vyhlásený konkurz, nebola povolená reštrukturalizácia, nie je v likvidácii ani nebolo voči nemu zastavené konkurzné konanie pre nedostatok majetku alebo zrušený konkurz pre nedostatok majetku,
8. prevod nehnuteľnosti nebude odporovateľným právnym úkonom a že nie je dlžníkom voči osobám, ktoré by mohli uplatňovať nároky z odporovateľnosti právneho úkonu prevodu nehnuteľnosti,
9. berie na vedomie, že spracúvanie osobných údajov vyhlasovateľmi, ktoré ako navrhovateľ uviedol v ponuke, je zákonné, vykonávané v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a so zákonom č. 18/2018 Z. z. o ochrane osobných údajov a o zmene a doplnení niektorých zákonov a dobrými mravmi a na relevantnom právnom základe,
10. v prípade, ak je nehnuteľnosť v podielovom spoluvlastníctve viacerých osôb, bol zachovaný postup podľa ustanovenia § 140 zák. č. 40/1964 Zb. Občiansky zákonník v znení neskorších predpisov a predkupné právo spoluvlastníkov nebolo uplatnené (bod 10.3. písm. b) súťažných podmienok),
11. na nehnuteľnosti, ktorá je predmetom súťažného návrhu, neviaznu žiadne dlhy a vo vzťahu k predávanej nehnuteľnosti neprebiehajú žiadne súdne, reštitučné, exekučné, ani iné konania, ktoré by mohli mať za následok obmedzenie disponovania s nehnuteľnosťou (bod 10.3. písm. e) súťažných podmienok),
12. v prípade existencie záložného práva viaznuceho na nehnuteľnosti v čase predkladania súťažného návrhu navrhovateľom postupom predpokladaným v návrhu kúpnej zmluvy dôjde k zániku záložného práva a navrhovateľ zabezpečí, že vyhlasovatelia nadobudnú vlastnícke právo k nehnuteľnostiam nezaťaženým záložným právom (bod 10.3. písm. f) súťažných podmienok).

**B: Označenie dôverných informácií v predkladanom návrhu**

**[ ]  návrh** neobsahuje žiadne dôverné informácie, alebo

**[ ]  návrh** obsahuje dôverné informácie, ktoré sú v návrhu označené slovom „DÔVERNÉ“, alebo

**[ ]  návrh** obsahuje nasledovné dôverné informácie:

|  |  |  |  |
| --- | --- | --- | --- |
| **P. č.** | **Názov dokumentu** | **strana** | **Identifikácia dôvernej informácie** |
| 1 |  |  |  |
| 2 |  |  |  |
| 3 |  |  |  |

**V ........., dňa .........**

***[podpis]***

**...................................**

*[titul, meno, priezvisko, funkcia v prípade navrhovateľa právnickej osoby, výška spoluvlastníckeho podielu na nehnuteľnosti v prípade skupiny navrhovateľov]*